Diari Oficial de la Generalitat Valenciana


Sumari del DOGV 8200, del 28-12-2017 (2017/11289)

RESOLUCIÓ de 18 de desembre de 2017, del Servei Territorial de Transports de València, per la qual s'autoritza a prendre servei a les persones titulars de les autoritzacions del taxi amb residència en les àrees funcionals limítrofes amb l'àrea funcional de Tavernes de la Valldigna i viceversa, en ocasió de la celebració del Festival Festivern 2017-2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8200

Data del DOGV
:   28-12-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/11282


Data del document
:   18-12-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Descriptors 

:   * Conselleria d'Habitatge, Obres Públiques i Vertebració del Territori
    * taxi

RESOLUCIÓ de 18 de desembre de 2017, del Servei Territorial de Transports de València, per la qual s'autoritza a prendre servei a les persones titulars de les autoritzacions del taxi amb residència en les àrees funcionals limítrofes amb l'àrea funcional de Tavernes de la Valldigna i viceversa, en ocasió de la celebració del Festival Festivern 2017-2018. [2017/11545]  
  
L'article 21.3 de la Llei 13/2017, de 8 de novembre, de la Generalitat, del taxi de la Comunitat Valenciana, estableix: «En cas de situacions temporals en què s'espere una afluència de persones viatgeres que no puguen ser ateses pels taxis de l'àmbit corresponent, la conselleria competent en matèria de transports pot autoritzar que hi operen els taxis amb residència en altres àmbits limítrofs o pròxims i a la tarifa pròpia de l'àmbit de residència de l'autorització o, si és el cas, a la tarifa interurbana».  
La celebració durant els dies 30, 31 de desembre de 2017 i 1 de gener de 2018 del Festival Festivern 2017-2018 en el municipi de Tavernes de la Valldigna, suposarà un important increment en les necessitats de mobilitat en aquest municipi i el seu entorn.  
Amb la finalitat de garantir una oferta de servei de taxi adequada a l'increment important de la demanda d'aquest servei de transport durant els dies de la celebració, es considera oportú permetre la presa de servei a les persones titulars de les autoritzacions del taxi amb residència en les àrees funcionals limítrofes amb l'àrea funcional de Tavernes de la Valldigna, a les persones titulars de taxi de Favara, Cullera i Alzira, i a les de l'àrea de prestació conjunta de la Safor, en l'àrea funcional de Tavernes de la Valldigna i viceversa.  
Per tot l'anterior, a proposta de les associacions representatives del sector i d'acord amb el que disposa l'article 20.2 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Únic  
Autoritzar durant els dies 30, 31 de desembre de 2017 i 1 de gener de 2018, celebració del Festival Festivern 2017-2018, a prendre servei a les persones titulars de les autoritzacions de taxi amb residència en les àrees funcionals limítrofes amb l'àrea funcional de Tavernes de la Valldigna, a les persones titulars de taxi de Favara, Cullera i Alzira, i a les de l'àrea de prestació conjunta de la Safor, en l'àrea funcional de Tavernes de la Valldigna i viceversa. Se'ls reconeix una preferència per a prendre servei aquests dies a les autoritzacions de taxi amb residència en el terme municipal de Tavernes de la Valldigna.  
  
Aquesta resolució es dicta per delegació de competències de la Direcció General d'Obres Públiques, Transport i Mobilitat, ordenada per la Resolució de 8 de maig de 2017, de delegació de funcions en els serveis territorials de transports (DOGV 8052, 31.05.2017). La resolució adoptada es considera dictada per l'òrgan delegatori. Tot això de conformitat amb l'article 63 de la Llei 5/1983, de 30 de desembre, del Consell, i l'article 9, de la Llei 40/2015, d'1 d'octubre, de règim jurídic del sector públic.  
Contra aquesta resolució que no esgota la via administrativa, es pot interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39 2015/d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 18 de desembre de 2017.- La cap del Servei Territorial de Transports de València: Elena Herrero García.